paragraph_text: Burkina Faso je jedna od najsiromašnijih zemalja u svijetu, s prosječnim dohotkom po stanovniku od 250 € (300 USD). Više od 80% stanovništva oslanja se na poljoprivredu, a samo mali dio izravno je uključen u industriju i usluge. Vrlo promjenjiva količina oborina, siromašno tlo, nedostatak adekvatne komunikacije i druge infrastrukture, niska stopa pismenosti, te gospodarstvo koje stagnira su dugotrajni problemi ove kopnena zemlje. Vanjska trgovina je i dalje podložna oscilacijama zbog svjetskih cijena.